**Agilis Kiáltvány**

2001 Februárjában 17 módszertanfejlesztő megalapította az úgynevezett Agilis Szoftver Fejlesztési Szövetséget, vagy röviden Az Agilis Szövetséget, hogy helyre tegyék azokat a kihívásokat, melyekbe oly sok szoftverfejlesztő beleütközött. Érdekesség a csoporttal kapcsolatban, hogy bár mind különböző háttérrel érkeztek, mégis olyan témákban sikerült közös megállapodásra jutni, amelyekben módszertanfejlesztők nem gyakran találják meg a közös hangot. Ezek az emberek kőbe véstek egy kiáltványt, azért, hogy arra ösztönözzék a fejlesztőket, hogy jobb módon készítsenek szoftvert, majd ezen a kiáltványon alapulva olyan elvek gyűjteményét, amely megalapozza az agilis szoftverfejlesztés kritériumait. A kiáltvány 4 értéket és 12 elvet fogalmaz meg, melyek az agilis fejlesztési mozgalom alapjait képzik.

**Agilis értékek:**

Amit fontos megérteni a kiáltvánnyal kapcsolatban, hogy preferenciákat ír le, nem pedig alternatívákat, arra ösztönözve, hogy bizonyos területekre jobban odafigyeljünk, nem pedig más területeket véglegesen kerüljünk.

1. Egyéniségek és interakciók a folyamatok és eszközök előtt. A legfontosabb tényező egy szoftver fejlesztésénél maga a fejlesztő.
2. Működő szoftver a túlkomplikált dokumentáció helyett. Fontosabb egy jól működő szoftver elkészítése, mint a hozzátartozó dokumentáció tökéletessége, hiszen szoftverfejlesztők vagyunk, nem pedig dokumentációfejlesztők.
3. A vásárló együttműködése a megállapodási tárgyalás felett. Fontosabb, hogy a megrendelő jobban bele tudjon szólni a szoftver fejlesztésébe, hogy az igényei jobban ki legyenek elégítve, mint, hogy egy megállapodás szerint programozzunk, mert közben alakulhatnak az igények.
4. Válaszolni egy változásra, egy terv követése helyett.

**Agilis elvek:**

Hogy jobban megértessék az emberekkel, hogy miről is szól az agilis szoftverfejlesztés, az Agilis Szövetség tagjai összegyűjtötték a kiáltvány filozófiáját 12 pontban. Ezek az elvek a következők:

1. Az elsődleges célunk a megrendelő érdekeinek a kielégítése gyors és folyamatos, értékes szoftver fejlesztésével.
2. Fogadjuk el a változó igényeket, még későn a fejlesztési folyamatban is. Agilis folyamatok elfogadják a változást a vásárló versenypiaci előnyéért.
3. Biztosítsunk működő szoftvert gyakran, néhány héttől, néhány hónapig terjedő, lehetőség szerint minél rövidebb skálán.
4. Az üzletembereknek és a fejlesztőknek napi szinten együtt kell működniük a projekt alatt.
5. Motivált egyének köré építsük a projektet. Adjuk meg nekik a megfelelő környezetet, illetve segítséget amire szükségük van és bízzunk meg bennük, hogy el tudják végezni a feladatukat.
6. A legjobb és legbiztosabb módja az információátadásnak egy fejlesztő csapatban a szemtől szemben való kommunikáció.
7. A működő szoftver az elsődleges mérési szempontja a haladásnak.
8. Az agilis folyamatok fenntartható fejlesztést részesíti előnyben. A szponzorok, fejlesztők és felhasználók ugyanolyan ütemet kell, hogy tartsanak a végtelenségig.
9. Folyamatos figyelem a technikai kiválóságra, illetve a jó designra fejleszti a sebességet.
10. Az egyszerűség elengedhetetlen.
11. A legjobb architektúrák, elvárások, dizájnok önmaguk által irányított csapatok keze által születnek.
12. Gyakori intervallumokban a csapat visszagondolja, hogy hogyan lehetne még effektívebb, majd alkalmazza az új technikákat.